วันพฤหัสบดีที่ 1 ตุลาคม 2563
กระทรวงเกษตรฯโดยกรมปศุสัตว์จับมือบ.บีเวอร์เทคจำกัดร่วมลงนามในบันทึกความร่วมมือเพื่อพัฒนาการใช้งานแพลตฟอร์มโคเนื้อไทย(e-Catt)
กระทรวงเกษตรฯโดยกรมปศุสัตว์จับมือบ.บีเวอร์เทคจำกัดร่วมลงนามในบันทึกความร่วมมือเพื่อพัฒนาการใช้งานแพลตฟอร์มโคเนื้อไทย(e-Catt)ยกระดับการผลิตปศุสัตว์ของประเทศสู่ยุคดิจิทัล4.0
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานและร่วมเป็นสักขีพยานในพิธีลงนามบันทึกความร่วมมือในการพัฒนาและใช้งานแพลตฟอร์มโคเนื้อไทย(e-Catt)ระหว่างกรมปศุสัตว์กับบริษัทบีเวอร์เทคจำกัด ณตึกอำนวยการกรมปศุสัตว์ว่าพิธีลงนามในครั้งนี้เป็นนโยบายการส่งเสริมการเลี้ยงสัตว์ของกระทรวงเกษตรและสหกรณ์โครงการสนับสนุนสินเชื่อเพื่อส่งเสริมการเลี้ยงสัตว์และกิจการที่เกี่ยวเนื่องภายใต้ความร่วมมือระหว่างกรมปศุสัตว์กับธนาคารเพื่อการเกษตรและสหกรณ์การเกษตร(ธ.ก.ส.)ถือเป็นโครงการที่สำคัญเนื่องจากมีวัตถุประสงค์ในการส่งเสริมเพิ่มขีดความสามารถการผลิตภาคปศุสัตว์เกษตรกรสามารถเข้าถึงแหล่งเงินทุนอัตราดอกเบี้ยต่ำจากธ.ก.ส.เพื่อนำมาประกอบอาชีพสร้างอาชีพสามารถสร้างรายได้เลี้ยงครอบครัวอีกทั้งยังกำหนดให้มีการทำประกันภัยโคเนื้อเพื่อเป็นหลักประกันความเสี่ยงในการประกอบอาชีพให้กับเกษตรกรอีกทางหนึ่งด้วย
“ต้องยอมรับว่าข้อมูลต่างๆด้านโคเนื้อของไทยนั้นเกษตรกรยังไม่ได้รับข้อมูลที่ชัดเจนดังนั้นหากจะพัฒนายกระดับให้เกษตรกรมีการเลี้ยงโคที่ดีได้มาตรฐานจึงจำเป็นต้องมีข้อมูลเพื่อให้เกษตรกรได้ทราบประเภทพันธุ์วัวจำนวนวัวแต่ละพื้นที่มีมากน้อยแค่ไหนตลอดจนราคาซึ่งจะเป็นประโยชน์สำหรับเกษตรกรในการส่งเสริมเลี้ยงวัวให้มีรายได้ในช่วงภัยแล้งและฝนทิ้งช่วงอีกทั้งเกษตรกรมั่นใจได้ว่าไม่มีความเสี่ยงเพราะได้ร่วมมือกับบริษัทประกันภัยสร้างความมั่นใจให้กับผู้เลี้ยงซึ่งการลงนามในวันนี้จึงถือเป็นมิติใหม่ของกรมปศุสัตว์ที่จะทำให้การดำเนินงานเป็นไปตามเป้าหมายที่วางไว้”นายประภัตรกล่าว
นายสัตวแพทย์สรวิศ ธานีโตอธิบดีกรมปศุสัตว์กล่าวเพิ่มเติมว่าการพัฒนาแพลตฟอร์มโคเนื้อไทย(e-Catt)ระหว่างกรมปศุสัตว์และบริษัทบีเวอร์เทคจำกัดมีวัตถุประสงค์เพื่อใช้เป็นเครื่องมือในการบริหารโครงการสนับสนุนสินเชื่อเพื่อส่งเสริมการเลี้ยงสัตว์และกิจการที่เกี่ยวเนื่องฯรวมทั้งโครงการอื่นในภาพรวมของกรมปศุสัตว์เพื่อบริหารจัดการสินเชื่อของธ.ก.ส.และบริหารจัดการข้อมูลการประกันภัยของเกษตรกรอันจะเป็นประโยชน์อย่างยิ่งต่อการบริหารจัดการห่วงโซ่อุปทานการผลิตปศุสัตว์อีกทั้งยังเป็นการยกระดับการผลิตปศุสัตว์ของประเทศให้เข้าสู่ยุคดิจิทัล4.0โดยนำเทคโนโลยีสารสนเทศมาพัฒนาแพลตฟอร์มโคเนื้อไทย(e-Catt)ตลอดจนอำนวยความสะดวกแก่เกษตรกรด้วยการซื้อขายผ่านระบบออนไลน์(E-Commerce)เพื่อเพิ่มช่องทางการซื้อขายโคเนื้อระหว่างผู้ซื้อและผู้ขายซึ่งเป็นการตอบสนองนโยบายของรัฐบาลที่เน้น“ตลาดนำการผลิต”อีกด้วยถือเป็นความสำเร็จครั้งสำคัญในการทำประกันภัยโคเนื้อ
“ขอขอบคุณบริษัทบีเวอร์เทคจำกัดที่ได้พัฒนาแพลตฟอร์มโคเนื้อไทย(e-Catt)โดยไม่คิดค่าใช้จ่ายกับกรมปศุสัตว์ซึ่งภายในระยะเวลา2ปีนี้บริษัทบีเวอร์เทคจำกัดจะมีหน้าที่ดูแลแก้ไขปรับปรุงและแก้ไขปัญหาทางเทคนิคในระหว่างการใช้งานการดำเนินการฝึกอบรมการจัดทำคู่มือการใช้งานเพื่อให้บุคลากรกรมปศุสัตว์มีความรู้ความเข้าใจและสามารถใช้งานได้อย่างถูกต้อง”อธิบดีกรมปศุสัตว์กล่าว
นายสุรพงษ์วัฒนานนท์กรรมการบริษัทบีเวอร์เทคจำกัดกล่าวว่าบริษัทบีเวอร์เทคจำกัดดำเนินการพัฒนาแพลตฟอร์มโคเนื้อไทย(e-Catt)เพื่อใช้ในการบริหารโครงการสนับสนุนสินเชื่อเพื่อส่งเสริมการเลี้ยงสัตว์และกิจการที่เกี่ยวเนื่องฯเชื่อมโยงการบริหารจัดการสินเชื่อกับธ.ก.ส.อีกทั้งยังเชื่อมโยงระบบการบริหารจัดการข้อมูลการประกันภัยของเกษตรกรกับบริษัทประกันภัยซึ่งถือว่าเป็นการบริหารจัดการในอีกรูปแบบหนึ่งอันจะเป็นประโยชน์อย่างยิ่งต่อการบริหารจัดการห่วงโซ่อุปทานการผลิตปศุสัตว์โดยในระยะเวลา2ปีนับจากวันทำลงนามในบันทึกความร่วมมือนี้บริษัทบีเวอร์เทคจำกัดจะประสานความร่วมมือกับกรมปศุสัตว์ในการพัฒนาควบคุมกำกับการใช้แพลตฟอร์มโคเนื้อไทย(e-Catt)ประสานความร่วมมือด้านข้อมูลข่าวสารและการสื่อสารเผยแพร่ประชาสัมพันธ์เกี่ยวกับแพลตฟอร์มโคเนื้อไทย(e-Catt)เพื่อนำข้อมูลไปวิเคราะห์และนำผลการวิเคราะห์ไปช่วยเป็นข้อมูลสารสนเทศเพื่อช่วยกำหนดนโยบายและพัฒนาโครงการต่างๆนำไปพัฒนาอาชีพการเลี้ยงปศุสัตว์ให้เกิดความยั่งยืนต่อไป